Here is a page extracted from Wikipedia that may contain CSS, HTML, and a lot of unformatted text.

Title: ايلى جولدنج
Content: ايلينا جين جولدنج  ومعروفه باسم ايلى جولدنج  (مواليد 30 ديسمبر 1986 –); هيا مُغنيه, و كاتبة اغانى, و منتجة اغانى انجليزيه. ابتدت مسيرتها لما قابلت منتجى الاغانى ستارسميث و فرانكموسيك, و اكتشفها جيمى ليليوايت بعد كده, و ده اللى بقى مديرها بعد كده. اصدرت جولدنج اسطوانتها المطوله الاولى, آن انتروداكشن تو ايلى جولدنج (مقدمة لايلى جولدنج) , بعد ما سجلت عقد مع تسجيلات بوليدور فى يوليه 2009, بعدين فى نفس السنه.

 كسبت  فى سنة 2010 بالمركز الاول لتصويت بى بى سى المعروف بـ"ساوند اوف..." السنوى و اخدت كمان جايزة اختيار النقاد فى حفل توزيع جوايز بريت فى السنه نفسها. اطلقت ايلى البومها الاول سنة 2010 بعنوان لايتس (انوار) ; احتل الالبوم المركز الاول حسب تصنيف اللايحه الاسبوعيه للالبومات الاعلى مبيعا فى المملكه المتحده و اتباع منه 850,000 نسخه فى المملكه المتحده وحدها. فى نوفمبر 2010, اتعاد اصدار الالبوم بعنوان برايت لايتس (انوار ساطعه) , و اللى تضمن اغنيتين سينجل: غلاف لاغنية "يور سونج" ("اغنيتك")  لايلتون چون, اللى تم اختيارها كاغنية اعلان عيد الميلاد لسلسلة متاجر جون لويس, و اللى احتلت المركز التانى على تصنيف المملكه المتحده للاغانى السينجل, و"انوار", اللى بقت اعلى اغانى جولدنج السينجل على بيلبورد هوت 100 بـامريكا لحد وقتنا ده, محتله المركز التانى.

اطلقت جولدنج البومها التانى بعنوان هالكيون  فى اكتوبر 2012, و كانت الاغنيه السينجل الرئيسيه بعنوان "اينيثينك كوود هابين" ("اى حاجه ممكن تحصل") . احتل الالبوم المركز التانى على اللايحه الاسبوعيه للالبومات الاعلى مبيعا فى المملكه المتحده, و بعد 65 اسبوع, احتل المركز الاول. كمان احتل المركز التاسع على بيلبورد 200 بامريكا. اُصدرت نسخه متعاد اصدارها من هالكيون فى اغسطس 2013 بعنوان هالكيون ديس (الايام الدهبيه) , ومن اشهر اغانى الالبوم "بيرن" ("تتحرق") , اللى بقت اول اغنية سينجل ليها فى المركز الاول بالمملكه المتحده. فى حفل توزيع جوايز بريت لسنة 2014, كسبت جايزة احسن مغنيه بريطانيه سولو. فى 6 نوفمبر 2015, اصدرت جولدنج البومها التالت بعنوان داريليم (هذيان) , و كانت اغنية الالبوم السينجل الرئيسيه بعنوان "ماي مايند" ("فى بالى") . فى ديسمبر 2015, كسبت اول ترشيح ليها لجايزة جرامى ضمن فئة احسن اداء بوب سولو على اغنيتها السينجل "لاڤ مى لايك يو دو" ("حبنى زى ما بتعمل") . و فى 17 يوليه 2020, اطلقت جولدنج البومها الرابع بعنوان برايتست بلوو (المع ازرق) .

البوماتها

جولاتها

الرئيسيه 
 (2010): جولة الانوار
 (2012–14): جولة الايام الذهبيه
 (2016–17): جولة هذيان العالميه
 (2021): جولة المع ازرق

كمساعده 
 (2011): كاتى پيرى – جولة احلام كاليفورنيا
 (2013): برونو مارس – جولة غابة ضوء القمر

فيلموجرافيا

مصادر 

ممثلات بريطانيات
ممثلات إنجليزيات
مغنيات بريطانيات
مغنيات انجليزيات
مغنيات اغراء
يهود بريطانيون
مواليد 1986
ناس لسا عايشين
مغنيين-كتاب اغانى
كتاب اغانى